ANC regering staan bont oor Gupta-fiasko | Die Vryburger
Die ANC regering het noodgedwonge 'n geheime vergadering van senior ministers gehou om die fiasko van die Gupta-geval te bespreek en daarmee ook probeer om die grootste moontlike poging aan te wend om skadebeheer toe te pas.
Talle ministers en Departemente het reeds te kenne gegee dat hulle nie die toestemming gegee het vir die Gupta gaste se vliegtuig om op Waterkloof te land nie.
Die gaste was deur geen punt waar hul bagasie ondersoek of gekontroleer is nie. Die polisie het boonop nog die gaste begelei na Sun City.
Dit het intussen ook bekend geword dat die drie BBP-sitkamers op Waterkloof lugmagbasis opgemaak was met blomme en versierings vir die gaste, en tafels vol verversings het alles afgerond.
Na betroubaar verneem word sou Zuma 'n eregas by die spogtroue gewees het. Dit is egter afgestel weens die fiasko en noodvergaderings wat gehou word oor die hele saak.
Hy sou daarna die Demokratiese Republiek van die Kongo (DRK) besoek het.
Zuma sou glo met twee van 17 Eskader se Oryx-helikopters na Sun City gevlieg het. Die een vir hom en sy geselskap en die ander een vir sy lyfwagte en hul toerusting.
'n Voormalige Weermag bevelvoerder het aan Die Vryburger gesê die antwoord kan baie maklik gevind word oor wie toestemming gegee het vir landingsregte by Waterkloof.
Die slim Valke kon sommer daardie selfde dag die Gupta-familie ondervra het oor wie vir hulle toestemming gegee het, het hy gesê.
Veiligheidskenners sê dat die ander moontlikheid is ook dat die weermag die gaste in aanhouding kon ondervra, asook die klomp bestuurders van die luukse voertuie.
'n Derde moontlikheid was om die vliegtuig se loots bevel te gee om die terrein dadelik te verlaat met gaste en al.
'n Vierde moontlikheid is heelwaarskynlik in die besondere geval, die sterkste moontlikheid: Die weermag was nie teenwoordig nie, of het nie lus gehad vir werk nie, of is te onkundig om te weet wat gedoen moes word, of is dalk medepligtig. Wie sal weet, het hy gevra.
Daar word nou wyd bespiegel dat pres. Zuma dalk self goedkeuring gegee het dat sy Gupta vriende die lugmagbasis kon gebruik. Meningsvormers bespiegel ook oor die moontlikheiddat die Gupta familie een of ander houvas op van die regering se mense het.
Die onberekenbare skade wat deur die gebeure veroorsaak is, kan nie herstel word nie. Die regering se slimste antwoorde sal geen jota of titel verander aan dit wat die wereld gesien het nie, sê die voormalige weermag bevelvoerder.
Hangende vrae bly onbeantwoord. Wie het die Polisie opdrag gegee om die begeleiding te doen, en wie het geweet om blpmme en verversings gerred te hou, en wie is beveel om rooi tapyte uit te rol? Was die dalk die President self?
7 thoughts on "ANC regering staan bont oor Gupta-fiasko"
Andries May 2, 2013 at 7:44 pm
Gunste moet terugbetaal word in die wereld waarin hierdie groep beweeg. Werklik, ek glo Zuma het volle kennis gedra daarvan. Soos ons hom ken is hy eenvoudig ook nie beskikbaar nie en sal ook vir n wyle nie wees nie. Inderdaad gee ek persoonlik nie om wat gebeur het of wat nie gebeur het nie. Dit is nog net n bevestiging dat hierdie land, SA, se wiele besig is om af te val.
Andre Brand May 2, 2013 at 9:48 pm
Na twintig jaar weet die arme swartes nog nie wat is protokol nie en bly maar niks gewoond eintlik is die hele situasie vir my baie humoristies. n Goeie klompie jare gelede moes n kommersieele vlug vanaf Windhoek n noodlanding maak op Waterkloof lugbasis – niemand mag afgeklim het nie en daar was soldate rondom die vliegtuig tot dit weer kon opstyg vir Jan Smuts. Nou nie dat daar tans veel meer oor is van die weermag of lugmag of vloot om op te pas na die swart regering met hulle klaar is nie.
Gerrie Venter May 3, 2013 at 7:11 am
Ek raai die sekuritietswag by die hek het toestemming gegee. (Hahaha)
David Spohr May 3, 2013 at 7:26 am
Hulle ag. Natuurlik het Zuma self die opdrag gegee. Niemand skarrel nie. Niemand is bekommerd nie. HUlle weet datop die ou end die sal oorwaai. Net soos die nasionale media nog nooit enige iets kon vermagnie vandat Andrew Feinstein en Patricia De Lille die waarheid oor die wapen transaksie bekend gemaak het nie, so sal hulle groot bek geskree nou weer niks vermag nie want volgende week verloor hulle aandag en kry iets nuuts om oor te teem en dan lag Zuma en sy trawante lekker vir hulle…
Willie'H May 3, 2013 at 9:23 am
Soos daai voormalige weermag bevelvoerder se,arresteer die blixemse lot.Van die matuitgooier tot die blomme rangskikkers.Die mense wat die eetgoed gemaak het en die hele kawelkade wat hulle begelei het,dan sal iemand praat en dan sal die lamsakkige veswakte regime blootgele word.Dit is eenvoudig ondenkbaar dat n siviele vliegtuig op militere gebied land,met toestemming van n sot wat [email protected]#$ weet van lands veiligheid. In Zimbabwe ja,probeer enige ander land en almal word gearesteer! Hierdie kaders het Suid Afrika by verskeie geleenthede so verneder in 20 jaar dat dit ondenkbare skade vir die nageslag inhou.
Leon Postma May 4, 2013 at 8:50 am
Die Bybel sê dat "hy is 'n slaaf van die een wat hy geld skuld". My eie los vertaling!
kwikfulminaat May 6, 2013 at 7:22 am
Soos die oumense gesê het: "Adam sê dis Eva en Eva sê dis die slang." Die regering se voetwerk oor hierdie ding lyk behoorlik soos die van 'n duisendpoot op tik. Ek het die hele storie nogal geniet. Die volgende vermaak kom met die suspisie kommissie wat nou die saak ondersoek. Ek wonder wie die sondebok gemaak gaan word en ek wonder of die lede wat oor hierdie ding geskors is met of sonder salaris geskors is.